Diari Oficial de la Generalitat Valenciana


Sumari del DOGV 7454, del 30-01-2015 (2015/717)

RESOLUCIÓ de 23 de desembre de 2014, del president de l'Institut Valencià de Competitivitat Empresarial (IVACE) per la qual delega per a algunes competències les direccions adjuntes de l'IVACE.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7454

Data del DOGV
:   30-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/717


Data del document
:   23-12-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

RESOLUCIÓ de 23 de desembre de 2014, del president de l'Institut Valencià de Competitivitat Empresarial (IVACE) per la qual delega per a algunes competències les direccions adjuntes de l'IVACE. [2015/717]  
De conformitat amb el que preveuen l'article 63 de la Llei 5/1983, de 30 de desembre, del Consell, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les competències que tinc conferides per l'article 8 del Reglament de l'IVACE, resolc:  
  
  
Primer  
Delegar la direcció adjunta de l'IVACE que, per la seua condició d'òrgan directiu de la conselleria té les competències en matèria d'internacionalització i quant a l'àmbit material de la Unitat IVACE Internacionalització, per a les facultats que, com a òrgan de contractació, conferix a la presidència de l'institut l'article 4.2.d del Reglament de l'IVACE, exclusivament quant a l'àmbit material de competències, i fins a una quantia de 18.000,00 euros (IVA exclòs).  
  
Segon  
Delegar la direcció adjunta de l'IVACE que, per la seua condició d'òrgan directiu de la conselleria, té les competències en matèria d'energia i quant a l'àmbit material de la Unitat IVACE Energia, per a les facultats que, com a òrgan de contractació, conferix a la presidència de l'institut l'article 4.2.d del Reglament de l'IVACE, exclusivament quant a l'àmbit material de competències, i fins una quantia de 18.000,00 euros (IVA exclòs).  
  
Tercer   
Delegar la direcció adjunta de l'IVACE que, per la seua condició d'òrgan directiu de la conselleria, té les competències en matèria d'economia, i quant a l'àmbit material de la Unitat IVACE Finançament, per a les facultats que, com a òrgan de contractació, conferix a la presidència de l'Institut l'article 4.2.d del Reglament de l'IVACE, exclusivament quant a l'àmbit material de competències, i fins una quantia de 18.000,00 euros (IVA exclòs).  
  
Quart  
Estes delegacions d'atribucions les pot revocar en qualsevol moment l'òrgan delegatori, de conformitat amb l'article 63.5 de la Llei 5/1983, de 30 de desembre, del Consell, i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, les atribucions delegades en esta resolució es poden avocar, en els termes i amb els requisits que establix l'article 14 d'esta última norma.  
  
  
Quint  
Queden sense efecte la Resolució de 8 de gener de 2013, del president de l'IVACE, per la qual delega per a algunes competències la direcció adjunta de l'IVACE en matèria d'energia (DOCV 6960, 07.02.2013) i la Resolució de 5 de desembre de 2013, del president de l'IVACE, per la qual delega per a algunes competències la direcció adjunta de l'IVACE en matèria d'internacionalització (DOCV 7188, 09.01.2014).  
  
Sext  
Les resolucions o actes administratius que s'adopten fent ús d'esta delegació han d'indicar esta circumstància i s'entenen dictades per l'òrgan delegatori.  
Excepte si ho autoritza expressament una llei, no es pot delegar per a les competències que s'exercisquen en virtut d'esta delegació.  
  
Sèptim  
La resolució present té efecte des del dia de la publicació en el Diari Oficial de la Comunitat Valenciana (DOCV).  
  
València, 23 de desembre de 2014.- El president de l'Institut Valencià de Competitivitat Empresarial (IVACE): Máximo Buch Torralva.